Β4-1518, 1537, 1543 και 1562/95

Ψήφισμα σχετικά με την κατάσταση στο Μπουρούντι

Το Ευρωπαϊκό Κοινοβούλιο,

- υπενθυμίζοντας τα παλαιότερα ψηφίσματά του σχετικά με την κατάσταση στο Μπουρούντι,

Α. ανήσυχο από τη συνεχιζόμενη αστάθεια στο Μπουρούντι η οποία είχε ως αποτέλεσμα στις 6 Δεκεμβρίου 1995 βίαιες συγκρούσεις γύρω από τη Μπουζουμπούρα μεταξύ ένοπλων ομάδων Χούτου και του στρατού με 28 νεκρούς,

B. εκφράζοντας την ανησυχία του για τις πληροφορίες που αναφέρουν σφαγές πολυάριθμων αμάχων στις επαρχίες της χώρας και σε απομονωμένους λόφους,

Γ. εκφράζοντας το φόβο του ότι οι συνεχιζόμενες προκλήσεις των εξτρεμιστικών στοιχείων και των δύο πλευρών και η αδιάλλακτη στάση εκ μέρους του στρατού μπορεί να προκαλέσει ένα νέο κύμα δολοφονιών μεταξύ φυλών σε συνέχεια αυτού του 1993 που είχε ως αποτέλεσμα 50.000 νεκρούς,

Δ. εκφράζοντας την αποδοκιμασία του για το γεγονός ότι στη Διάσκεψη του Καΐρου σχετικά με την περιοχή των Μεγάλων Λιμνών, τα ενεχόμενα μέρη δεν έλαβαν συγκεκριμένες αποφάσεις για τη ρύθμιση της εκρηκτικής κατάστασης που γνωρίζει σήμερα η εν λόγω χώρα,

Ε. εκφράζοντας την ιδιαίτερη λύπη του για το γεγονός ότι μέχρι σήμερα και παρά τις εν λόγω εντάσεις, δεν έχει ορισθεί διάδοχος του κ. Ould ABDALLAH, προσωπικού εκπροσώπου του Γενικού Γραμματέα των Ηνωμένων Εθνών,

ΣΤ. ανήσυχο για την ασφάλεια των μελών των μη κυβερνητικών οργανώσεων που αποτελούν όλο και συχνότερα στόχο των εξτρεμιστικών δυνάμεων,

1. καταδικάζει σταθερά τους συνεχείς φόνους μεταξύ φυλών και όλες τις άλλες μορφές βίας που διαπράττουν ομάδες εξτρεμιστών και από τις δύο πλευρές καθώς και στοιχεία του στρατού σε μία διαρκή προσπάθεια αποσταθεροποιήσεως της κατάστασης και κλιμακώσεως των συγκρούσεων μεταξύ των φυλών[semigr ]

2. επαναλαμβάνει την πλήρη υποστήριξή του στα νόμιμα θεσμικά όργανα του Μπουρούντι, και ιδιαίτερα στον Πρόεδρο της Δημοκρατίας, καθώς και στο σύνολο των δημοκρατικών δυνάμεων[semigr ]

3. καλεί τις αρχές του Μπουρούντι να λάβουν όλα τα απαραίτητα μέτρα για να προλάβουν την κλιμάκωση της βίας[semigr ]

4. ζητεί να εγκατασταθεί επιτόπου διεθνής ερευνητική επιτροπή και να συλληφθούν, να δικασθούν και να καταδικασθούν οι υπεύθυνοι των σφαγών έτσι ώστε να εκκλείψει το κλίμα της ατιμωρησίας που είναι συντελεί στην αναζωπύρωση της βίας[semigr ]

5. ζητεί από τα Ηνωμένα Έθνη το διορισμό και την αποστολή όσο το δυνατόν ταχύτερα Ειδικού Αντιπροσώπου, ο οποίος θα επιτελεί το έργο του με τη συνδρομή ενισχυμένης ομάδας για να ανταποκριθεί καλύτερα τις ανάγκες της κατάστασης[semigr ]

6. καλεί την Επιτροπή, το Συμβούλιο και τα κράτη μέλη να διατυπώσουν και να εφαρμόσουν χωρίς καθυστέρηση κατάλληλη στρατηγική πρόληψης στο Μπουρούντι, σε συμφωνία με τις βασικές γραμμές για προληπτική διπλωματία, λύση των διαμαχών και επιβολή της ειρήνης στην Αφρική όπως αυτή εγκρίθηκε από το Συμβούλιο στις 4 Δεκεμβρίου 1995[semigr ]

7. επιμένει ιδιαίτερα στη Διάσκεψη Κορυφής της Μαδρίτης, να εγγράψει το Συμβούλιο στην ημερήσια διάταξη το Μπουρούντι και να θέσει γρήγορα σε εφαρμογή το σφαιρικό πρόγραμμα δράσης όπως αυτό έχει καθορισθεί στην Καρκασόν[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, την κυβέρνηση του Μπουρούντι, καθώς και τους Γενικούς Γραμματείς των Ηνωμένων Εθνών και της ΟΕΑ.